ENDA TØFFERE: NAV-direktør Sigrun Vågeng er fornøyd med innsatsen i 2015, men sier det skal bli enda vanskeligere å svindle med trygd i 2016. Foto: Trond Solberg , VG

Slik tar hun NAV-svindlerne

Aldri før har så mange blitt tatt for trygdesvindel. – Det

skyldes ikke nødvendigvis at flere svindler, men at vi er blitt flinkere til å avdekke sakene, sier NAV-sjef Sigrun Vågeng.

Oppdatert 26. januar 2016

Artikkelen er over fire år gammel

NAV kan vise til en formidabel statistikk i retten: I sakene som endte i retten med tiltale, ga hele 97,3 prosent av sakene domfellelse i fjor.

Det er et nivå de har ligget på de siste to-tre årene.

– Er blitt mer effektive

Prosentandelen av politianmeldelser fra NAV som blir henlagt, er redusert fra 24 prosent i 2011 til 15 prosent i dag.

Les også: Hun ble avslørt av NAV (VG+)

Hovedtall NAV-svindelen 2011: 190 millioner kroner 1358 personer anmeldt 2012: 210 millioner kroner 1199 personer anmeldt 2013: 238,5 millioner kroner 1318 personer anmeldt 2014: 271,3 millioner kroner 1244 personer anmeldt 2015: 302,8 millioner kroner 1472 personer anmeldt Kilde: NAV. Oversikten viser antallet personer som er anmeldt for svindel med trygd og samlet beløp de siste fem årene. Vis mer

– Vi er blitt mer effektive og har fått en rekke nye virkemidler de senere årene, som gjør at vi avslører stadig flere som prøver å få trygd de ikke har krav på, sier Sverre Lindahl, sjefen for kontroll i NAV.

Aktuelt: Dette la NAV frem mandag

Han viser til at 65 prosent av dem som blir tatt, blir avslørt gjennom samkjøring av offentlige registre.

– En medvirkende årsak til det er at vi fra 1. januar 2015 fikk A-ordningen: Alle arbeidsgivere må innen den femte i etterfølgende måned rapportere inn konkret informasjon om arbeidsforhold den forrige måneden; hva de fikk i lønn og hvilken arbeidstid de hadde, sier Lindahl.

1472 anmeldelser

– Vi er nå i god gang med å bruke disse opplysningene i vårt arbeid. Når vi samkjører dem med våre stønadsregistre, har vi et godt hjelpemiddel for å avdekke de som urettmessig hever trygd, sier han.

Les også: Nav-sjef Sigrun Vågeng: – Vi levde sikkert under fattigdomsgrensen

FULL KONTROLL: Direktør Sverre Lindahl leder kontrollavdelingen i NAV sier 80 par meldte seg, etter at de i vår fikk fokus på svindel med stønad for enslige forsørgere. Her avbildet gjennom glassdøren på kontoret ved siden av Oslo tinghus. Foto: Helge Mikalsen , VG

Det bidro til at de tok rekordmange for trygdemisbruk i fjor: 1472 anmeldelser for samlet nærmere 303 millioner kroner.

Mest svindel med ledighetspenger Her er de viktigste måtene folk svindler NAV på. ** Dagpenger (arbeidsledige) 774 personer ** Arbeidsavklaringspenger 398 personer ** Enslige forsørgere 115 par ** Sykepenger 93 personer ** Barnetrygd 86 personer Vis mer

– De nye virkemidlene og bedre måter å samkjøre opplysninger på, samt tettere samarbeid med andre etater, gjør at vi kan avdekke flere saker, sier sjefen hans. NAV-direktør Sigrun Vågeng.

Les også: Vågengs fem tips mot ledighet

3000 tips

Lindahl trekker også frem andre årsaker til at de er blitt mer effektive.

– Vi har de siste tre-fire årene opprettet spesialgrupper på områdene; organisert svindel, utenlands-svindel, identitet, en tipsgruppe som behandler de om lag 3000 tipsene vi får årlig og en gruppe som jobber med svindel utført av behandlere/leger.

Aktuelt: NAV må ansette flere

– Falske legeattester?

– Ja, dessverre har det vært eksempler på det, og vi har under arbeid flere slike saker med mistanke om behandlere skriver ut falske sykmeldinger/attester. Samlet har disse gruppene styrket vår innsats.

Fersk dom 1 En mann fra Nøtterøy er dømt for grovt trygdebedrageri av nær 400.000 kroner, meldte Tønsbergs Blad mandag. Under en treårsperiode mottok mannen til sammen 394.154 kroner i attførings- og arbeidsavklaringspenger fra Nav. I løpet av disse tre årene oppholdt mannen seg i utlandet i flere omganger. Han fortsatte å sende elektroniske meldekort til Nav og å motta trygd. Forutsetningen for å motta attførings- og arbeidsavklaringspenger er at man oppholder seg i Norge. Dommen er på sju måneder i fengsel, hvorav 90 dager er gjort betinget med to års prøvetid. Dette på grunn av lang saksbehandlingstid. Vis mer

Foreldrejuks

– I 2016 vil også arbeidet mot å bekjempe arbeidsmarkedskriminalitet bli ytterligere styrket, blant annet ved at det opprettes en tverrfaglig etterretnings – og analyseenhet. Så vil vi fortsette å videreutvikle det gode samarbeidet vi har med andre etater, slik som politiet, skatteetaten, arbeidstilsynet og tolletaten.

Han sier at det har vært en økning i foreldre som jukser med stønaden for enslige foreldre.

– I 2014 ble 98 anmeldt for det, inklusiv 33 medvirkere (mann/kone). I fjor økte det til 156 personer, inkludert 41 medvirkere.

Les også: Den nye NAV-statsrådens smertehelvete

80 par meldte seg

Han sier forebyggende arbeid er viktig og at mediefokus mot svindel kan hjelpe:

Fersk dom 2 En 50-åring er dømt for omfattende trygdesvindel mot NAV og for å ha medvirket til det samme for andre personer, meldte Aftenposten mandag. Han ledet et byggefirma samtidig som han var sykmeldt. Ansatte i selskapet ble også etter kort tid sykmeldte og hevet trygdeytelser. Oslo tingrett mener ansettelsene var fiktive og at han selv og de ansatte urettmessig hentet ut Nav-støtte på rundt 3,7 millioner kroner. Vis mer

– I vår ble det anmeldt og etterforsket en sak i Rogaland mot syv par som svindlet med stønaden for enslige. Det fikk mye medieomtale og i etterkant av dette meldte om lag 80 par seg og fortalte at de hadde flyttet sammen. Nå kan vi ikke si at alt det skyldes medieomtalen, men det kan være god grunn til å anta at det har vært en medvirkende årsak.

Les også: Mistet all støtte etter fire dager

– Mye av trygdesvindelen dere finner, skjer via registersamkjøring mot opplysninger om lønn: Hva med dem som jobber svart?

– Det er ikke til å komme fra at det er en mye større utfordring. Men her er det blant annet viktig med et godt samarbeid med skatteetaten.

– Mye tyder på at de dere klarer å ta, bare er toppen av isfjellet. Har dere noen formening om hvor stor trygdesvindelen faktisk er?

– Det utbetales rundt 450 milliarder kroner i trygd. To forskningsrapporter som kom i 2011 og 2013 anslo et misbruk på anslagsvis åtte milliarder kroner.

Fersk dom 3 En mann i 60-årene er i Salten tingrett dømt til 90 dagers fengsel, hvorav 45 dager gjøres betinget med en prøvetid på to år, skrev avisa Nordland lørdag. Han må også betale tilbake 275.352 kroner som retten mener han har fått urettmessig utbetalt fra Nav. Bakgrunnen for tiltalen var at mannen i en periode på nesten to år oppga vesentlig mindre antall timer i sitt meldekort enn det antallet timer han hadde vært i inntektsgivende arbeid. Vis mer

Havner i fengsel

De som dømmes får i stor grad fengsel:

– Er svindelen på over 90.000 kroner (1G i folketrygden) får du normalt ubetinget fengsel, sier Lindahl.

Aktuelt: NAV-svindel i Lime-saken

DITT ANSVAR: – Det er den enkelte som mottar stønad, som plikter å melde fra om korrekte lønnsinntekter, sier direktør Sverre Lindahl i kontrollavdelingen i NAV. Foto: Helge Mikalsen , VG

I fjor var nivået på svindelen de anmeldte 218.000 kroner i gjennomsnitt pr. person.

– Én ting er viktig: Det er den enkelte som mottar stønad, som plikter å melde fra om forhold som har betydning for stønaden. Det kan eksempelvis være opplysninger om antall timer man har arbeidet, hvilken lønn man har/har hatt, og om man eventuelt har flyttet sammen.

Færre jukser med uføretrygd

En av de mest interessante tallene som ble lagt frem mandag, er en veldig god nyhet: Stadig færre blir tatt i å jukse med uføretrygden. I fjor var det bare 19 som ble anmeldt; det er en halvering siden 2014.

Les: Meld deg på i aksje-NM

– Hovedårsaken til det er at det fra 1. januar 2015 ble innført ny uføretrygd som skal motivere og gjøre det enklere å jobbe ved siden av å motta uføretrygd. Du plikter imidlertid å melde fra om inntekt, og stønaden vil justeres ut fra denne. Det har medført at vi har avdekket og anmeldt færre i år enn tidligere år Det er veldig bra, sier Lindahl.

Publisert: 26.01.16 kl. 07:15 Oppdatert: 26.01.16 kl. 10:08

Les også

Mer om Trygdejuks Nav